stanford-oval/wikipedia huggingface dataset:
Bruce Arena
Ura

Arena aloitti valmentajauransa 1970-luvulla yliopistotasolla. Hän valmensi Virginian yliopiston jalkapallojoukkuetta 18 vuoden ajan ja johdatti sen viiteen NCAA:n mestaruuteen. Arenan ottelutilasto yliopistovalmentajana on 295 voittoa, 32 tasapeliä ja 58 tappiota. Hänen valmennettaviinsa Virginiassa lukeutui useita pelaajia, jotka nousivat sittemmin tärkeään rooliin Yhdysvaltain maajoukkueessa, muun muassa Claudio Reyna, Jeff Agoos, John Harkes, Tony Meola ja Richie Williams.
Arena jätti Virginian yliopiston ja siirtyi ammattilaisseura D.C. Unitedin päävalmentajaksi vuonna 1996. Hän johdatti seuran Major League Soccerin, vuonna 1996 aloittaneen Yhdysvaltojen uuden jalkapallon pääsarjan, mestaruuteen (MLS Cup) kahdesti, vuosina 1996 ja 1997, ja hänet valittiin liigan vuoden valmentajaksi toisen mestaruuskauden päätteeksi. D.C. United pelasi MLS Cupin loppuottelussa myös vuonna 1998, mutta seura hävisi mestaruuden tuolloin Chicago Firelle, jonka päävalmentajana toimi Bob Bradley, Arenan entinen apuvalmentaja Virginian yliopistossa ja D.C. Unitedissa.
Arena palkattiin Steve Sampsonin seuraajaksi Yhdysvaltain jalkapallomaajoukkueen päävalmentajana lokakuussa 1998 maan menestyttyä sitä ennen heikosti Ranskan MM-kisoissa kesällä 1998. Arena toimi maajoukkueen peräsimessä vuoteen 2006 saakka ja hän on näin Yhdysvaltain maajoukkueen historian toiseksi pitkäaikaisin päävalmentaja. Arena valmensi maata kaksissa jalkapallon maailmanmestaruuskilpailuissa, Japanin ja Etelä-Korean kisoissa 2002, joissa Yhdysvallat eteni aina puolivälieriin saakka (maan paras MM-sijoitus sitten vuoden 1930), ja Saksan kisoissa 2006, joissa maa jäi alkulohkonsa hännille. Arenalla on hallussaan eniten voittoja Yhdysvaltain joukkueen päävalmentajana ja hän on johdattanut maan sen historian parhaalle sijalle FIFA-rankingissa (4. sija).
Maajoukkuepestin jälkeen Arena palkattiin Red Bull New Yorkin päävalmentajaksi. Hän ehti valmentaa newyorkilaisseuraa puolitoista vuotta, kunnes hän erosi loppusyksystä 2007. Arena ilmoitti lopettamisestaan New Yorkin hävittyä välierissä New England Revolutionille.
Arena palasi valmennustehtäviin elokuussa 2008, kun MLS-seura Los Angeles Galaxy palkkasi Arenan uudeksi päävalmentajakseen. Arenan johdolla Galaxy voitti kolme MLS Cupin mestaruutta ja oli neljästi MLS-liigan läntisen konferenssin mestari. Hänet valittiin myös kahdesti MLS:n vuoden parhaaksi valmentajaksi. Arena jätti Galaxyn päävalmentajan tehtävät marraskuussa 2016 ja palasi Yhdysvaltain jalkapallomaajoukkueen päävalmentajaksi kymmenen vuoden tauon jälkeen.
Ennen valmentajauraansa Arena oli jalkapallomaalivahti ja hän sai tililleen myös yhden ottelun maansa maajoukkueessa; hän oli kentällä vuonna 1973 ystävyysottelussa Israelin maajoukkuetta vastaan.
Meriitit > Seurajoukkueissa

MLS Cup (2): 1996, 1997
MLS Supporters’ Shield: 1997
U.S. Open Cup: 1996
MLS Eastern Conference (3): 1996, 1997, 1998
MLS Western Conference: 2009
CONCACAF Champions’ Cup: 1998
Meriitit > Maajoukkueissa

MLS Cup (3): 2011, 2012, 2014
MLS Western Conference (4): 2009, 2011, 2012, 2014
MLS Supporters' Shield (2): 2010, 2011
MM-puolivälierät: 2002
MM-1.kierros: 2006
CONCACAF Gold Cup (2): 2002, 2005
Pronssia: 2003
FIFA Confederations Cup
Pronssia: 1999
Bosnia ja Hertsegovinan koripalloliiga

| Bosnia ja Hertsegovinan koripalloliiga |
| --- | --- |
 Meneillään oleva kausi Bosnia ja Hertsegovinan koripalloliigan kausi 2012–2013 
Laji:  koripallo
Maa(t):   Bosnia ja Hertsegovina
Perustettu:  1997
Joukkueita:  12 (+2)
Hallitseva mestari:  HKK Široki
Eniten mestaruuksia:  HKK Široki (9)
Sivusto:  www.basket.ba
Bosnia ja Hertsegovinan koripalloliiga on Bosnia ja Hertsegovinan korkein koripallosarja.
Sarja pelataan kaksivaiheisena. Ensimmäisellä kierroksella kaksitoista joukkuetta pelaavat toisiaan vastaan kaksinkertaisen sarjan. Loppukautena sarjaan tulevat mukaan joukkueet, jotka ovat mukana Adrianmeren liigassa.
Joukkueet kaudella 2012–2013

HKK Čapljina Lasta
HKK Posusje
HKK Široki
KK Borac Banja Luka
KK Bosna
KK Hercegovac
KK Igokea
KK Kakanj
KK Leotar
KK Mladost Mrkonjić Grad
KK Radnik
KK Servitium
KK Varda HE
KK Vogosca
Mestarit

| --- | --- |
 1997–1998 Široki  1998–1999 KK Bosna  1999–2000 KK Borac Banja Luka  2000–2001 KK Igokea  2001–2002 Široki  2002–2003 Široki  2003–2004 Široki  2004–2005 KK Bosna :  2005–2006 KK Bosna  2006–2007 Široki  2007–2008 KK Bosna  2008–2009 Široki  2009–2010 Široki  2010–2011 Široki  2011–2012 Široki
Aiheesta muualla

Virallinen kotisivu (bosniaksi)
Brita Högnäs-Sahlgren

Brita Ingeborg Högnäs-Sahlgren (s. 1. elokuuta 1938 Kaarlela, Kokkolan maalaiskunta) on suomalainen toimittaja, kirjankustantaja ja ruotsin kielellä kirjoittava kirjailija.
Brita Högnäs-Sahlgrenin isä oli kirjailijanimeä Arnold Karén käyttänyt kansakoulunopettaja ja kirjailija Uno Edvin Högnäs. Hän kävi kuusi luokkaa Kokkolan ruotsalaista yhteislyseota j  suoritti vuonna 1959 sosionomin tutkinnon Helsingissä. Högnäs-Sahlgren on työskennellyt toimittajana eri lehdissä ja toiminut muun muassa Svenska Kvinnoförbundetin järjestösihteerinä sekä Wasa Teaternin ja Svenska Teaternin myyntisihteerinä.
Högnäs-Sahlgren perusti 1982 yhdessä miehensä toimittaja ja kirjailija Karl Sahlgrenin kanssa Vihdin Otalammella toimineen Sahlgrens förlag Ab -kustantamon, joka kustansi ruotsinkielisen kirjallisuuden ohella myös jonkin verran suomenkielistä kirjallisuutta. Kustantamon toiminta päättyi elokuussa 2014, se ehti julkaista yhteensä noin 200 nimikettä 32 vuoden aikana.
Oman kustantamon perustamisen alkusyynä oli se että Högnäs-Sahlgrenin kirjoja aiemmin kustantanut Schildtin kustannusliike ei ollut kiinnostunut hänen uudesta dokumenttiromaanistaan Hautaviita. Tämä romaani kertoi pohjalaisen voimamiehen William Hautaviidan elämää synkistäneestä tapauksesta, joka sattui syksyllä 1927 Hautaviidan kotitalossa pidetyissä tansseissa joissa eräs nuori mies menetti henkensä. Tansseissa järjestysmiehenä ollut Hautaviita joutui istumaan ilmeisesti syyttömänä kahdeksan vuotta kuritushuoneessa tapauksen seurauksena.
Högnäs-Sahlgrenin viimeisin kirja, vuonna 1996 ilmestynyt Nyman 330 kertoi hänen serkustaan opettaja Ragnhild Högnäsistä, joka meni naimisiin 1931 vironruotsalaisen Anders Nymanin kanssa ja muutti asumaan Vormsiin Viroon. Neuvostoliiton miehitettyä Viron 1940 Anders Nyman tuomittiin vastavallankumouksellisena ja karkotettiin Siperiaan jossa hän kuoli 1943. Ragnhild pääsi pakenemaan lastensa kanssa 1944 Suomen kautta Ruotsiin.
Högnäs-Sahlgren sai valtion taiteilijaeläkkeen 1999.
Teoksia

Ett hutlöst pris. Schildt, Helsingfors 1973
Spiken : fem noveller. Schildt, Helsingfors 1975
Skruven : roman. Schildt, Helsingfors 1978
Nubb : dikter av Brita Högnäs-Sahlgren. Schildt, Helsingfors 1979
Rosen : noveller. Schildt, Helsingfors 1980
Hautaviita. Sahlgrens förlag, Hammarland 1982
Anna-Magdalena : roman. Sahlgrens förlag, Otalampi 1985
Herman, min Herman : roman. Sahlgrens förlag, Otalampi 1988
Innerst inne. Sahlgrens förlag, Otalampi 1994
Nyman 330. Sahlgrens förlag, Otalampi 1996, 2. painos 2002
Toimitustöitä

Inez ja Boris von KolpakowOch ändå inte hata ; bearbetning Brita Högnäs-Sahlgren. Sahlgrens förlag, Otalampi 1997
Ett stycke finlandssvensk litteraturhistoria ; toimittajat Brita Högnäs-Sahlgren ja Karl Sahlgren. Sahlgrens förlag, Otalampi 2002
Palkinnot

Valtion taiteilijastipendi 1977[lähde? ]
Aiheesta muualla

Sahlgrenin kustantamon sivut (Arkistoitu – Internet Archive)
Callipurbeckia

| Callipurbeckia |
| --- | --- |
 Callipurbeckia notopteruksen fossiili
 Myöhäisjurakausi - Varhaisliitukausi 150–125 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  †Semionotiformes
Heimo::  †Callipurbeckiidae
Suku::  †Callipurbeckia  López-Arbarello, 2012
Lajit
 †C. minor (Agassiz, 1833, tyyppilaji)  †C. notopterus (Agassiz, 1833)  †C. tendaguruensis (Wagner, 1863) 
Katso myös
   Callipurbeckia Wikispeciesissä   Callipurbeckia Commonsissa 
Infobox OKNimi-testi OK: 
Callipurbeckia on sukupuuttoon kuollut viuhkaeväisten kalojen suku joka eli jurakaudelta liitukaudelle. Fossiileja on löydetty Saksasta, Tansaniasta ja Englannista. Se käsittää kolme sukua, jotka vuoteen 2012 saakka luokiteltiin sukuun Lepidotes.
Carl Johan Spoof

Carl Johan Spoof (1773 Paltamo – 1808) oli suomalainen Suomen sotaan osallistunut aliupseeri ja partionjohtaja.
Spoofin isä suorituskomissaari Matias Spoof (1738–1818) suoritti maanmittaritutkinnon 1759 ja toimi nimismiehenä Paltamossa 1764–1776 sekä omisti Kukkolan rusthollin Lempäälässä 1770-luvun lopulta alkaen.
Spoof oletettavasti osallistui vuosien 1788–1790 sotaan. Hän osallistui Porin rykmentin mukana Pommerin sotaan 1807 aliupseerina ja Suomen sotaan 1808. Kesällä 1808 hän teki vääpeli Rothin kanssa partioretken Ruovedelle. Hän yritti myös vallata Tampereen. Venäläiset käyttivät hänestä ja Rothista nimitystä ”amiraali Spuff ja kenraali Rutt”, kun he olivat 40 miehen kanssa 15. heinäkuuta lähteneet menestyksekkäälle hävitysretkelle kenraali Nikolai Rajevskin joukkojen taakse. Venäläiset uskoivat joukon huomattavasti suuremmaksi.
Spoof sairastui ruttoon ja kuoli 1808 Torniossa.
Aiheesta muualla

Karl Johan Spoofin elämäkerta Kansallisbiografiassa
Rothin ja Spoofin partion muistolaatta Tampereen Mältinrannassa
Callirrhoe (kuu)

| Callirrhoe (kuu) |
| --- | --- |

Löytäminen
Löytäjät:  Spacewatch
Löytöaika:  6. lokakuuta 1999
Kiertoradan ominaisuudet
Planeetta:  Jupiter
Keskietäisyys:  24 356 000 km
Eksentrisyys:  0,264
Kiertoaika:  776,543 d
Inklinaatio:  141° (ekliptikaan) 140° Jupiterin päiväntasaajaan
Fyysiset ominaisuudet
Päiväntasaajan halkaisija:  8,6 km
Callirrhoe on Jupiterin kuu, joka löydettiin vuonna 1999. Se tunnettiin väliaikaisella nimellä S/1999 J 1 vuoteen 2002, jolloin se sai nimen Callirrhoe Akhelooksen tyttären Kallirrhoen mukaan.
Jupiterin kuut
| --- | --- |
Amalthea-ryhmä:   Metis  Adrastea  Amalthea  Thebe 
Galilein kuut:   Io  Europa  Ganymedes  Kallisto 
Themisto-ryhmä:   Themisto 
Himalia-ryhmä:   Leda  Himalia  Lysithea  Elara 
Carpo-ryhmä:   Carpo  S/2003 J 12  S/2011 J 1 
Ananke-ryhmä:   Ananke  Praxidike  Harpalyke  Iocaste  Euanthe  Thyone  Euporie  S/2003 J 3  S/2003 J 18  S/2010 J 2  Thelxinoe  Helike  Orthosie  S/2003 J 16  Hermippe  Mneme  S/2003 J 15 
Carme-ryhmä:   Herse  S/2003 J 10  Pasithee  Chaldene  Arche  Isonoe  Erinome  Kale  Aitne  Taygete  S/2003 J 9  Carme  S/2003 J 5  S/2003 J 19  Kalyke  Eukelade  Kallichore 
Pasiphaë-ryhmä:   Eurydome  S/2003 J 23  Hegemone  Pasiphaë  Sponde  Cyllene  Megaclite  S/2003 J 4  Callirrhoe  Sinope  Autonoe  Aoede  S/2011 J 2  S/2010 J 1  Kore  S/2003 J 2 
Varmistamattomat:   S/2000 J 11
Brian Auger

Brian Auger (edessä) Trinity-yhtyeineen vuonna 1970.
Brian Auger (s. 18. heinäkuuta 1939 Bihar, Intia) on brittiläinen jazzpianistina aloittanut Hammond-urkuri, joka tunnetaan muun muassa yhteistyöstään Eric Burdonin ja Julie Driscollin (myöh. Julie Tippetts) kanssa sekä yhtyeistään Trinity ja Oblivion Express. Häntä pidetään yhtenä 1980-luvulla syntyneen acid jazz -musiikkityylin esikuvista.
Brian Auger varttui Lontoossa, soitti pianoa lapsesta asti ja innostui jazzista Yhdysvaltojen armeijan radioasemaa kuunnellessaan. Vuonna 1962 hän perusti nimeään kantavan jazztrion basisti Rick Lairdin ja rumpali Phil Knorran kanssa. Vuonna 1964 hän voitti Melody Maker -lehden lukijaäänestyksen uusien tulokkaiden ja jazzpianistien sarjassa. Samana vuonna hän kuitenkin vaihtoi tyyliään rhythm and bluesin suuntaan ja laajensi yhtyettään kitaristi John McLaughlinilla ja saksofonisti Glen Hughesilla. Yhtyeen nimeksi tuli Brian Auger Trinity. Kokoonpano hajosi pian, ja uudessa Steampacketiksi nimetyssä löyhässä kokoonpanossa Auger soitti pianon sijasta Hammond-urkuja. Muita jäseniä olivat kitaristi Vic Briggs, basisti Rick Brown ja rumpali Mickey Waller, ja laulusolisteina toimivat Long John Baldry, Rod Stewart ja Julie Driscoll. Steampacket esiintyi ja työskenteli äänitysstudiossa vuoden verran ilman julkaistuja levytyksiä (albumi julkaistiin vasta 1990), minkä jälkeen Baldry ja Stewart lähtivät yhtyeestä. Augerin seuraavassa kokoonpanossa nimeltä Julie Driscoll, Brian Auger and the Trinity bassoa soitti Dave Ambrose ja rumpuja Clive Thacker. Heidän esikoisalbuminsa Open julkaistiin vuonna 1967 ilman suurempaa huomiota, mutta seuraavana vuonna julkaistu Bob Dylanin ja Rick Dankon kappale ”This Wheel’s on Fire” nousi Britannian singlelistan viidenneksi ja avitti myös albumin myyntiä. Tämä oli kappaleen ensilevytys, sillä sen tekijät julkaisivat kappaleen vasta myöhemmin samana vuonna albumilla Music from Big Pink.
Augerin Trinity-yhtyeen toinen albumi Definitely What! (1968) oli instrumentaalinen. Laulusolisti Driscoll palasi tupla-albumille  Streetnoise (1968), mutta erosi yhtyeestä sen Yhdysvaltojen-kiertueella. Yhtyeen viimeiseksi albumiksi jäi ilman Driscollia levytetty Befour (1970).
Vuodesta 1970 alkoi Brian Augerin pitkäaikaisimman yhtyenimen Oblivion Express tarina, ensimmäisenä kokoonpanona Augerin lisäksi Jim Mullen (kitara), Barry Dean (basso) ja Robbie McIntosh (rummut). Yhtye vaihteli kokoonpanoaan usein, ja vuonna 1975 Auger muutti Lontoosta Yhdysvaltojen San Franciscoon. Oblivion Expressin levytykset isoille levymerkeille päättyivät vuoden 1978 live-albumiin Encore, jolla esiintyi pitkästä aikaa myös Julie Driscoll, nyt nimellä Julie Tippetts.
1990-luvulle tultaessa Brian Auger lyöttäytyi yhteen entisen Animals-laulajan Eric Burdonin kanssa. He tekivät kiertueita ja julkaisivat 1993 albumin Access All Areas Vuonna 1995 Auger kokosi Oblivion Expressin uudelleen, ja tämän yhtyeen kokoonpanossa on kuultu laulusolistina Augerin Savannah-tytärtä ja rumpalina Karma-poikaa.
Discography

1965 – The Steampacket featuring Long John Baldry, Rod Stewart, Brian Auger & Julie Driscoll (julkaistu 1990)
1965 – Attention! Brian Auger! (julkaistu 1972)
1967 – Open
1968 – Definitely What!
1968 – Don't Send Me No Flowers (laulajana Sonny Boy Williamson II, äänitetty 1965)
1969 – Streetnoise
1970 – Befour
1971 – Brian Auger’s Oblivion Express
1971 – A Better Land
1972 – Second Wind
1973 – Closer to It!
1974 – Straight Ahead
1974 - Genesis
1974 – Live Oblivion, Volume 1
1975 – Reinforcements
1976 – Live Oblivion, Volume 2
1977 – Happiness Heartaches
1978 – Encore – Brian Auger & Julie Tippetts
1981 – Search Party
1982 – Here and Now
1987 – Keys to the Heart
1990 – Super Jam (mukana Zoot Money ja Maria Muldaur)
1993 – Live in Tokyo (äänitetty 1978)
1993 – Access All Areas Eric Burdonin kanssa
1998 – Blue Groove – Karma Auger
1999 – Voices of Other Times
2002 – Soft & Furry – Ali Auger
2005 – Looking in the Eye of the World
2005 – Live at the Baked Potato
2012 – Language of the Heart
2013 – Mod Party
2015 – Live Los Angeles
Bret Erickson

| Mitalit> Maa:   Yhdysvallat.Miesten ammunta.MM-kilpailut  | Mitalit> Maa:   Yhdysvallat.Miesten ammunta.MM-kilpailut  | Mitalit> Maa:   Yhdysvallat.Miesten ammunta.MM-kilpailut  | Maa:   Yhdysvallat> Miesten ammunta. |
| --- | --- | --- | --- |
|  Kultaa | Moskova 1990 | Kaksoistrap |  |
|  Kultaa | Perth 1991 | Trap, joukkue |  |
|  Hopeaa | Perth 1991 | Kaksoistrap |  |
|  Hopeaa | Perth 1991 | Kaksoistrap, joukkue |  |
|  Hopeaa | Barcelona 1993 | Kaksoistrap, joukkue |  |
|  Hopeaa | Kairo 2001 | Trap |  |
|  Hopeaa | Kairo 2001 | Trap, joukkue |  |
|  Pronssia | Nikosia 1995 | Kaksoistrap, joukkue |  |
|  Pronssia | Lonato 2005 | Kaksoistrap, joukkue |  |
|  Pronssia | Zagreb 2006 | Trap |  |
|  Pronssia | Zagreb 2006 | Trap, joukkue |  |
Bret Erickson (s. 26. syyskuuta 1960 Blair, Nebraska) yhdysvaltalainen haulikkoampuja ja maailmanmestari.
Bret Erickson on saavuttanut MM-kilpailuissa useita mitaleita trapissa ja kaksoistrapissa. Kirkkain näistä mitaleista on Moskovan 1990 kaksoistrapin maailmanmestaruus.
Borneonviidakkoharakka

| Borneonviidakkoharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Viidakkoharakat Dendrocitta
Laji::  cinerascens
Kaksiosainen nimi
 Dendrocitta cinerascens  Sharpe, 1879 
Katso myös
   Borneonviidakkoharakka Wikispeciesissä   Borneonviidakkoharakka Commonsissa 
Infobox OKNimi-testi OKIUCN-testi OK: 
Borneonviidakkoharakka (Dendrocitta cinerascens) on varisten heimoon kuuluva varpuslintu. Sitä pidetään joskus sumatranviidakkoharakan alalajina.
Levinneisyys

Borneonviidakkoharakkaa esiintyy Keski- ja Pohjois-Borneon vuorilla.
Bodies

| ”Bodies” Robbie Williams |
| --- | --- | --- |

Singlen tiedot
 Albumilta: Reality Killed the Video Star
 Julkaistu: 12. lokakuuta 2009
 Tuottaja(t): Trevor Horn
 Tyylilaji: Pop rock, synthpop
 Kesto: 04.15
 Levy-yhtiö: EMI
Robbie Williamsin muut singlet
| ”Close My Eyes” 2009 | ”Bodies” 2009 | ”You Know Me” 2009 |
Bodies on Robbie Williamsin kahdeksannen studioalbumin, Reality Killed the Video Starin ensimmäinen single ja sen julkaisi EMI 12. lokakuuta 2009. Kappale sai ensiesityksensä 4. syyskuuta 2009 The Chris Moyles Show:ssa BBC Radio 1:llä klo 8:00 aamulla Williamsin kanssa tehdyn haastattelun jälkeen. Se on Williamsin ensimmäinen singlejulkaisu sooloartistina sitten maaliskuussa 2007 julkaistun "She's Madonnan". "Bodies" sijoittui Ison-Britannian singlelistoilla ylimmillään sijalle 2, myyden 89 000 kappaletta ensimmäisen viikon aikana ja saavuttaen parhaimmat ensimmäisen viikon myynnit sitten "Rock DJ:n". Williamsin singlen kuitenkin päihitti 1. sijalle päässyt Alexandra Burken "Bad Boys", joka julkaistiin samana päivänä, mutta saavutti kuitenkin 187 000 kappaleen myynnit samalla viikolla. Singlen taustakuvan on ottanut Julian Broad.
Raitalista

International CD Single
1. "Bodies" — 4:04
2. "Bodies" (Body Double Remix) — 6:14
Digital EP
1. "Bodies" — 4:04
2. "Bodies" (Body Double Remix) — 6:14
3. "Bodies" (Fred Falke Remix) — 6:53
4. "Bodies" - Cahill Refix Edit - 3:50
Sanoitukset

Kappaleen arvoitukselliset sanoitukset, valikoimalla uskonnollisia viittauksia on aiheuttanut paljon spekulointia. Lokakuussa 2010 Q Magazinen Williamsille tekemässä haastattelussa Williams sanoi sanoituksien olevan "saatanan siansaksaa", joita hän teki järjettömänä. Hän vielä lisäsi että "Kuka tietää mitä minä yritin? Olin vitun jähmettynyt."
Musiikkivideo

Kappaleen musiikkivideo kuvattiin Mojaven aavikolla, sen ohjasi hänen työtoverinsa Vaughan Arnell ja videolla esiintyy myös Williamsin sen aikainen tyttöystävä Ayda Field, joka on hänen nykyinen vaimo. Videon ensinäytös oli 9. syyskuuta 2009.
Listasijoitukset

| Listat (2009) | Sija |
| --- | --- |
Australia: 4
Itävalta: 1
Belgian Singlelista (Flanders): 5
Belgian Singlelista (Wallonia): 2
Tanska: 2
Alankomaat: 1
Suomi: 2
Ranska: 8
Saksa: 1
Unkari: 1
Irlanti: 3
Italia: 1
Japani: 53
Uusi-Seelanti: 30
Norja: 19
Espanja: 16
Ruotsi: 4
Sveitsi: 1
Iso-Britannia: 2
Yhdysvallat Billboard Hot Dance Club Songs: 6
Käännös suomeksi
Carlos Quintero Arce

Carlos Quintero Arce (13. helmikuuta 1920 Etzatlán – 15. helmikuuta 2016) oli katolisen kirkon 8. huhtikuuta 1944 vihitty meksikolainen pappi. Hän sai piispanvihkimyksen 14. toukokuuta 1961 saatuaan 20. maaliskuuta nimityksen Ciudad Vallesin hiippakunnan piispaksi.
Vuonna 1966 Quintero Arcesta tuli Thysdrusin titulaariarkkipiispa  ja Hermosillon arkkipiispan apulainen. Vuonna 1968 hän jätti nämä tehtävät noustessaan Hermosillon arkkipiispaksi. Hän vetäytyi 20. elokuuta 1996, jolloin häntä seurasi José Ulises Macías Salcedo.
Borneonsureli

| Borneonsureli |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Apinat Simiiformes
Yläheimo::  Cercopithecoidea
Heimo::  Vanhan maailman häntäapinat Cercopithecidae
Alaheimo::  Lehtiapinat Colobinae
Suku::  Surelit Presbytis
Laji::  hosei
Kaksiosainen nimi
 Presbytis hosei  (Thomas, 1889) 
Synonyymit
 Semnopithecus hosei 
 Lajin levinneisyys
Alalajit
 Presbytis hosei canicrus  Presbytis hosei everetti  Presbytis hosei hosei  Presbytis hosei sabana 
Katso myös
   Borneonsureli Wikispeciesissä   Borneonsureli Commonsissa 
Infobox OKNimi-testi OKIUCN-testi OK: 
Borneonsureli (Presbytis hosei) on vanhan maailman häntäapinoihin kuuluva kädellislaji. Se elää kotoperäisenä Borneon saarella, jossa sitä tavataan Bruneissa, Kalimantanissa (Indonesia) ja Itä-Malesiassa. Sen elinympäristöä ovat subtrooppiset ja trooppiset metsät. Sen uhkana on elinympäristöjen häviäminen.
Sen alalajeista hävinneeksi luultu Presbytis hosei canicrus on havaittu uudestaan. Asia julkistettiin tammikuussa 2012. Niitä oli tallentunut kuviin, joihin oli tarkoitus kuvata Borneon saarella muita eläinlajeja. Sen elinalueiden metsiä on tuhoutunut tulipaloissa ja niitä on raivattu ihmisten käyttöön. Löytöpaikka on Wehean sademetsä. Apina on suurikokoinen ja harmaa, ja sillä on valkea kaulus.
Alalajit

Lajilla on neljä alalajia:
Presbytis hosei canicrus, joka on luultu hävinneeksi, mutta havaittu uudestaan
Presbytis hosei everetti
Presbytis hosei hosei, mahdollisesti hävinnyt
Presbytis hosei sabana
Kayla Banwarth

| Mitalit | Mitalit | Mitalit |  |
| --- | --- | --- | --- |
|  Kayla Banwarth Rion olympialaisissa 2016. |  Kayla Banwarth Rion olympialaisissa 2016. |  Kayla Banwarth Rion olympialaisissa 2016. |  |
Maa:  Yhdysvallat
naisten lentopallo
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | lentopallo |  |
| MM-kilpailut  | MM-kilpailut  | MM-kilpailut  |  |
|  Kultaa | Italia 2014 | lentopallo |  |
Kayla Banwarth (s. 21. tammikuuta 1989) on yhdysvaltalainen lentopalloilija, pelipaikaltaan libero. Hän voitti maailmanmestaruuden vuonna 2014 ja saavutti olympiapronssia vuonna 2016.
Blaze Bayley

| Blaze Bayley |
| --- | --- |
 Bayley vuonna 2024
Henkilötiedot
Syntynyt: 29. toukokuuta 1963 (ikä 61)
Muusikko
Laulukielet:  englanti
Aktiivisena:  1984—
Tyylilajit:  Rock Heavy metal
Soittimet:  Laulu
Yhtyeet:  Wolfsbane (1984–1994) Iron Maiden (1994–1999) Blaze Bayley (1999—2011)
Levy-yhtiöt:  Bronze Records EMI SPV Blaze Bayley Records
Aiheesta muualla
www.blazebayley.net
  [ Muokkaa Wikidatassa ] [ ohje ]  
Bayley Alexander Cooke (s. 29. toukokuuta 1963 Birmingham, Englanti), taiteilijanimeltään Blaze Bayley, on brittiläinen muusikko. Hänet tunnetaan parhaiten urastaan metallimusiikkia esittävän Iron Maidenin entisenä laulajana; Bayley liittyi Iron Maideniin vuonna 1994 korvaten yhtyeestä eronneen Bruce Dickinsonin ja hän vaikutti yhtyeessä vuoteen 1999, jolloin Dickinson teki paluun yhtyeen laulajaksi.
Iron Maidenin jälkeen Bayley on vaikuttanut muun muassa omaa nimeään kantavassa yhtyeessä ja Wolfsbane-yhtyeessä, jossa hän esiintyi jo ennen kuin liittyi Iron Maideniin. Hän on myös tehnyt yhteistyötä niin ikään Iron Maidenin entisen laulajan Paul Di'Annon kanssa.